Raffa: David Farrugia temm b’riżultat sodisfaċenti spiċċa fid-disa’ post fil-Kampjonat tad-Dinja tar-Raffa li sar f’San Miguel de Turcuman fl-Arġentina, hekk kif temm fid-disa’ post minn fost 23 kompetitur. Dan il-kampjonat tad-Dinja kien organizzat mill-Federazzjoni Internazzjonali Bocce u ħadu sehem fih pajjiż mill-Ewropa, mill-Amerika, mill-Asja kif ukoll mill-Afrika. Fil-fażi tal-gruppi, Farrugia kiseb tliet rebħiet u telfa. Hu tilef kontra Suo Wentao taċ-Ċina 9-6, rebaħ liċ-champion tad-dinja preżenti Arannis Giaminazzi tal-Iżvizzera 12-9. Hu rebaħ ukoll kontra Rodolfo Galuex taċ-Ċili 9-8 kif ukoll kontra Hakim Ali tal-Alġerija 12-0 kontra. Fit-tieni rawnd, Farrugia tilef kontra Enrico dall’Olmo ta’ San Marino 12-5 u rebaħ 11-9 wara kontra Gabor Foti tal-Ungerija. Farrugia eventwalment reġa’ tilef kontra Enrico dall’Olmo ta’ San Marino 12-6 biex spiċċa fid-disa’ post.